|  |  |
| --- | --- |
| RH/ JLS/: *OPĆINA VIŠKOVO*  *Vozišće 3, 51216 Viškovo*  **RKP: *31171***  **Šifra općine: *495*** | **Razina:** ***22***  **Matični broj:** ***2540550***  **OIB: *28350474809***  **NKD oznaka djelatnosti:** ***8411***  **IBAN:** ***HR372412009184950005*** |

# B I LJ E Š K E

UZ FINANCIJSKE IZVJEŠTAJE PRORAČUNA OPĆINE VIŠKOVO

ZA RAZDOBLJE OD 01. SIJEČNJA DO 31. PROSINCA 2020. GODINE

Uvodna bilješka

Financiranje javnih rashoda i izdataka Općine Viškovo u razdoblju od 01. siječnja do 31. prosinca 2020. godine vršeno je temeljem Proračuna Općine Viškovo koji je donesen 12. prosinca 2019. godine na 32. sjednici Općinskog vijeća (Službene novine Općine Viškovo, broj 21/19.), 1. izmjena i dopuna Proračuna donesenih na 40. sjednici održanoj 29. srpnja 2020. godine (Službene novine Općine Viškovo, broj 8/20.) i 2. izmjena i dopuna Proračuna donesenih na 44. sjednici održanoj 17. prosinca 2020. godine (Službene novine Općine Viškovo, broj 14/20.). Tijekom izvještajnog razdoblja izvršene su tri preraspodjele temeljem odluka Općinske načelnice donesenih 27. siječnja, 01. listopada i 21. prosinca 2020. godine.

*I. Bilješke uz Izvještaj o prihodima i rashodima, primicima i izdacima*

**Bilješka broj 1.**

Prihodi poslovanja (AOP 001) Proračuna Općine Viškovo ostvareni su u razdoblju od 1. siječnja do 31. prosinca 2020. godine u iznosu od 55.681.705 kn ili 2,3% više u odnosu na izvršenje u 2019. godini. Do povećanja u odnosu na isto razdoblje 2020. godine došlo je najvećim dijelom zbog većeg ostvarenja pomoći iz inozemstva i od subjekata unutar općeg proračuna, prihoda od donacija i prihoda od poreza na imovinu.

**Bilješka broj 2.**

Prihodi od poreza (AOP 002) su u ovom izvještajnom razdoblju iznosili 33.949.440 kn što je 3,9% manje u odnosu na ostvarenje u istom razdoblju 2019. godine. Na smanjenje poreznih prihoda najvećim dijelom je utjecalo smanjenje prihoda od poreza na dohodak koje je uglavnom posljedica primjene izmjena Zakona o porezu na dohodak u ovoj izvještajnoj godini, a dijelom i posljedica poduzetih raznih mjera pomoći gospodarstvu i drugim djelatnostima kojima je bilo obustavljeno ili otežano poslovanje u svrhu zaustavljanja širenja epidemije Covida-19.

Prihodi od poreza na dohodak (AOP 003) ostvareni su u iznosu od 29.889.904 kn, što je 4,3% manje u odnosu na 2019. godinu. Na smanjenje ovih poreza prvenstveno su utjecale izmjene Zakona o porezu na dohodak s obzirom da je istima propisano povećanje iznosa osobnog odbitka koji se primjenjuje u postupku oporezivanja dohotka, porezne olakšice za mlađe osobe te povećanje iznosa neoporezivih primitaka, što neposredno utječe na visinu prihoda od poreza na dohodak koje ostvaruje lokalna jedinica. Na račun očekivanog negativnog učinka propisanih mjera poreznog rasterećenja, osigurane su jedinicama lokalne samouprave odgovarajuće kompenzacijske mjere u vidu pomoći koje su u ovom izvještajnom razdoblju ostvarene iz državnog proračuna u iznosu od 1.301.491 kn, a iste su uključene u podatke pod AOP-om 055 ovog izvještaja. Ako se uključi iznos ostvarenih prihoda od pomoći na ime kompenzacijskih mjera, ostvareni porez na dohodak je u ovom izvještajnom razdoblju manji je za 0,2% u usporedbi s ostvarenjem u istom razdoblju prethodne godine, a navedeno odstupanje može se uglavnom pripisati negativnim učincima mjera koje su se provodile u svrhu sprečavanja širenja Covida-19, najvećim dijelom mjera obustave rada ili smanjenja poslovnih aktivnosti u gospodarstvu i drugim djelatnostima koje se nisu mogle obavljati zbog opasnosti od širenja koronavirusne infekcije. Također, u usporedbi s prethodnom godinom, na visinu ukupno ostvarenog poreza na dohodak utjecao je i povećani iznos povrata poreza na dohodak po godišnjem obračunu za 2019. godinu koji je izvršen s povećanjem od 15,1% u odnosu na iznos izvršenog povrata poreza u istom razdoblju prethodne godine. Ujedno, treba napomenuti da je od ukupno ostvarenih prihoda od poreza na dohodak za usluge Porezne uprave na teret rashoda izdvojeno 1% ili 298.899 kn poreznih prihoda.

Porezi na imovinu (AOP 018) izvršeni su u iznosu od 3.757.293 kn, odnosno 2,7% više u odnosu na 2019. godinu, a odnose se na povremene poreze na imovinu (AOP 022), odnosno na porez na promet nekretnina koji je realiziran u iznosu od 3.740.975 ili 1,8% više te na poreze na kuće za odmor koji su realizirani u iznosu od 16.318 kn ili 11,2% manje, što zbog manjeg apsolutnog iznosa nema veći utjecaj na iskazano odstupanje ove grupe prihoda. Razloge odstupanja u realizaciji poreza na promet nekretnina, odnosno dinamiku njihove naplate po godinama, nije moguće utvrditi, s obzirom da Općina nema mogućnosti uvida u analitičke podatke o potraživanjima poreza na promet nekretnina, niti o obveznicima i prometu nekretnina na području općine tijekom godine, kao ni o odobrenoj obročnoj naplati istih jer je razrez i naplata navedenih poreza isključivo u nadležnosti Porezne uprave.

Prihodi od poreza na robu i usluge (AOP 024) smanjeni su u odnosu na isto razdoblje 2019. godine za ukupno 24,8% te iznose 302.243 kn, od čega su prihodi od poreza na promet (AOP 026) koji se odnose na porez na potrošnju alkoholnih i bezalkoholnih pića ostvareni u iznosu od 289.839 kn i za 22,1% manje u odnosu na isto razdoblje prethodne godine s obzirom na smanjenje prijavljenog prometa alkoholnih i bezalkoholnih pića od strane ugostiteljskih objekata tijekom ovog izvještajnog razdoblja uglavnom zbog uvođenja mjera za zaštitu od širenja epidemije koronavirusa radi kojih je obustavljen rad većine ugostiteljskih objekata, te porezi na korištenje dobara ili izvođenje aktivnosti (AOP 028) koji se odnose na prihode od poreza na tvrtku u iznosu od 3.404 kn i manji su za 81% u odnosu na prethodnu godinu. Smanjenje ovih prihoda rezultat je izmjene poreznih propisa kojima je od 2019. godine propisano ukidanje istog pa je u ovom izvještajnom razdoblju ostvarena samo naplata dospjelih potraživanja iz prethodnih godina na temelju poduzetih mjera naplate.

**Bilješka broj 3.**

Pomoći iz inozemstva (darovnice) i od subjekata unutar općeg proračuna (AOP 045) su u ovom izvještajnom razdoblju ostvarene u iznosu od 6.350.295 kn, što je za 114,5 više u odnosu na ostvarenje u istom razdoblju prošle godine, a odnose se na:

* tekuće pomoći (AOP 055) koje iznose 1.301.491 kn i odnose se na kompenzacijska sredstva iz Državnog proračuna na ime umanjene realizacije prihoda od poreza na dohodak zbog uvedenih novih mjera fiskalne politike u okviru daljnjeg provođenja porezne reforme, a s ciljem poreznog rasterećenja poreznih obveznika, što je već naprijed obrazloženo te sredstva primljena od Primorsko-goranske županije na ime pomoći socijalno ugroženim obiteljima za nabavku ogrjeva u iznosu od 18.900 kn i pomoći za realizaciju projekta Općina - prijatelj djece u iznosu od 25.000 kn,
* kapitalne pomoći (AOP 056) iznose 446.071 kn, a odnose na pomoć Ministarstva za demografiju u iznosu od 70.000 kn za izgradnju Područnog vrtića u Marčeljima i 129.599 kn za izgradnju novog vrtića i jaslica u Viškovu, zatim sredstva Primorsko-goranske županije u iznosu od 7.622 kn za cestu Trampi-Marinići, 150.000 kn za uređenje Javne površine Marinići i 88.850 kn za uređenje punkta za mlade u Saršonima,
* tekuće pomoći temeljem prijenosa EU sredstava (AOP 067) u iznosu od 1.830.888 kn, a koje su ostvarene od Ministarstva okoliša u iznosu od 102.777 kn za projekt „Viškovo reciklira“, od Ministarstva za demografiju, obitelj, mlade i socijalnu politiku za projekt „Zaželi“ -Program „Ruke pomažu“ za zapošljavanje žena u iznosu od 1.314.119 kn i za projekt socijalnog uključivanja i zapošljavanja marginaliziranih skupina „Znanjem do posla“ u iznosu od 179.444 kn, nadalje od Ministarstva zdravstva za projekt „Prevencijom do zdravlja“ u iznosu od 227.568 kn te od Hrvatskog zavoda za zapošljavanje po ugovoru o stručnom osposobljavanju u iznosu od 6.980 kn
* kapitalne pomoći temeljem prijenosa EU sredstava ostvarene su od Agencije za plaćanja u poljoprivredi, ribarstvu i ruralnom razvoju u iznosu od 2.727.945 kn i to za izradu prostornog plana Općine u iznosu od 58.500 kn, zatim 1.800.000 kn za izgradnju područnog vrtića u Marčeljima i 869.445 kn za izgradnju spoja na spojnu cestu Brnasi-Dovičići.

**Bilješka broj 4.**

Prihodi od imovine (AOP 074) ostvareni su u iznosu od 2.368.341 kn, odnosno 3,6% manje u odnosu na prihode ostvarene u 2019. godini. Odnose se na prihode od financijske imovine (AOP 075) koji su izvršeni u iznosu od 2.020 kn i koji se u cijelosti odnose na prihode od zateznih kamata (AOP 078), te na prihode od nefinancijske imovine (AOP 083) koji su izvršeni u iznosu od 2.352.295 kn od čega naknade za koncesije (AOP 084) iznose 162.550 kn, prihodi od zakupa i iznajmljivanja imovine (AOP 085) iznose 473.006 kn i naknade za korištenje nefinancijske imovine (AOP 086) u okviru kojih se na prihode od grobne naknade odnosi 1.008.886 kn, na prihode od spomeničke rente odnosi 10.973 kn te na prihode od naknade za korištenje nerazvrstanih cesta za postavljanje komunikacijske elektroničke infrastrukture korisnika HAKOM iznos od 696.880 kn. Prihodi od kamata na dane zajmove (AOP 090) ostvareni su u iznosu od 14.026 kn, a odnose se na prihode od kamata na dane zajmove neprofitnim organizacijama, građanima i kućanstvima (AOP 092) tj. na kamate vezane uz obročnu otplatu komunalnog doprinosa.

**Bilješka broj 5.**

**Prihodi od upravnih i administrativnih pristojbi i pristojbi po posebnim propisima i naknada (AOP 105)** ostvareni su u iznosu od 12.485.183 kn, odnosno 6,2% manje u odnosu na 2019. godinu.

**Upravne i administrativne pristojbe (AOP 106)** izvršene su u iznosu od 45.554 kn, odnosno 11,1% manje u odnosu na 2019. godinu. Odnose se na **županijske, gradske i općinske pristojbe i naknade (AOP 108),** odnosno na općinske naknadeu iznosu od 20.957 kn, **ostale upravne pristojbe i naknade (AOP 109),** odnosno na prihode od prodaje državnih biljega koji su izvršeni u iznosu od 7.107 kn te na **ostale pristojbe i naknade (AOP 110),** odnosno na boravišne pristojbe u iznosu od 13.124 kn i pristojbe za prenamjenu poljoprivrednog zemljišta koje su ostvarene u iznosu od 4.366 kn, odnosno ukupno 17.490 kn.

**Prihodi** **po posebnim propisima (AOP 111)** ostvareni su u iznosu od 706.311 kn, odnosno 22,3% manje u odnosu na 2019. godinu. U okviru istih, veće odstupanje prisutno je na **ostalim nespomenutim prihodima (AOP 116)** kojisu ostvareni u iznosu od 684.322 kn ili 20,6% manje u odnosu na 2019. godinu zbog smanjene realizacije prihoda od naknada za štete i prihoda iz cijene komunalnih usluga KD Čistoća namijenjenih razvoju koji se više ne naplaćuju u cijeni komunalnih usluga, nego su u manjem iznosu ostvarena samo sredstva u okviru naplaćenih potraživanja iz prethodnih godina. Također, smanjeni su i ostali prihodi po posebnim propisima koji se najvećim dijelom odnose na naplaćene troškove nastale u provedenim ovršnim i sličnim postupcima koje se nisu provodile u razdoblju primjene posebnih mjera pomoći gospodarstvu i ostalim subjektima za prevladavanje krize izazvane epidemijom korona virusa. **Prihodi od vodnog** **gospodarstva (AOP 113)** ostvareni su u iznosu od 21.989 kn i za 53,9% su manji u odnosu na prethodnu godinu, a za realizaciju istih odgovorne su Hrvatske vode pa Općina nema utjecaja na mogućnost njihove naplate, niti saznanja o razlozima utvrđenog odstupanja.

**Komunalni doprinosi i naknade (AOP 119)** izvršeni su u iznosu od 11.733.318 kn što je 4,9% manje u odnosu na 2019. godinu. U okviru toga, **komunalni doprinosi (AOP 120)** su izvršeni u iznosu od 1.637.546 kn, odnosno 30,4% manje u odnosu na ostvarenje u 2019. godini što je uglavnom posljedica smanjenja obračuna komunalnih doprinosa vezanih uz legalizaciju objekata te gradnju novih objekata te nemogućnosti naplate ovršenih potraživanja, dok su prihodi od **komunalnih naknada (AOP 121)** ostvareni u iznosu od 10.095.772 kn, odnosno 1,1% više u odnosu na izvršenje u 2019. godini.

Bilješka broj 6.

Prihodi od prodaje proizvoda i robe, te pruženih usluga i prihodi od donacija (AOP 123) ostvareni su u iznosu od 528.446 kn u okviru kojih su ostvareni prihodi za usluge naplate naknade za uređenje voda od Hrvatskih voda u iznosu od 351.914 kn, dok su po osnovi prijenosa EU sredstva ostvarene tekuće donacije od Regionalne razvojne agencije Porin u iznosu od 79.931 kn za provođenje projekta Lokalno partnerstvo za poticanje zapošljavanja. Ujedno, od Srpskog narodnog vijeća primljena je donacija iznosu od 600 kn za programe Vijeća srpske nacionalne manjine, dok je donacija naslijeđene ošasne imovine ostvarena u iznosu od 51.360 kn, a darovanog zemljišta u iznosu od 4.641 kn. Također je primljena donacija Slatinske banke u iznosu od 40.000 kn za uređenje prostora Pedijatrijske ambulante na Marinićima.

**Bilješka broj 7.**

Kazne, upravne mjere i ostali prihodi (AOP 134) nisu ostvareni u ovom izvještajnom razdoblju.

**Bilješka broj 8.**

**Rashodi poslovanja (AOP 148)** ostvareni su u visini od 48.853.211 kn tj. za 12% više u odnosu na 2019. godinu. Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i indeks odstupanja iskazani su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |  |  |
| --- | --- | --- | --- | --- | --- | --- |
| KONTO | Naziv konta | 2019. | | 2020. | | Index |
| Iznos | % udjela | Iznos | % udjela |
| 31 | Rashodi za zaposlene | 5.714.569,00 | 13,10 | 6.750.443,00 | 13,82 | 118,1 |
| 32 | Materijalni rashodi | 11.849.487,00 | 27,17 | 12.480.476,00 | 25,55 | 105,3 |
| 34 | Financijski rashodi | 387.790,00 | 0,89 | 401.394,00 | 0,82 | 103,5 |
| 35 | Subvencije | 2.989.371,00 | 6,85 | 4.148.231,00 | 8,49 | 138,8 |
| 36 | Pomoći unutar općeg proračuna | 6.258.562,00 | 14,35 | 6.935.487,00 | 14,20 | 110,8 |
| 37 | Naknade građanima i kućanstvima | 11.297.581,00 | 25,90 | 12.216.590,00 | 25,01 | 108,1 |
| 38 | Ostali rashodi | 5.114.751,00 | 11,73 | 5.920.590,00 | 12,12 | 115,8 |
|  | **UKUPNO** | **43.612.111,00** | **100,00** | **48.853.211,00** | **100,00** | **112,0** |

**Bilješka broj 9.**

**Rashodi za zaposlene** **(AOP 149)** ostvareni su u visini od 6.750.443 kn ili 18,1% više u odnosu na 2019. godinu zbog povećanog broja zaposlenih u upravi i na EU-projektima te povećanja osnovice za plaće.

U okviru ovih rashoda **plaće (bruto)** **(AOP 151)** iznose 5.560.591 kn, **plaće za prekovremeni rad** **(AOP 153)** iznose 46.355 kn, **ostali rashodi za zaposlene (AOP 155)** iznose 241.551 kn i **doprinosi na plaće (AOP 156)** iznose 901.946 kn. Odnose se na rashode za zaposlene dužnosnike i službenike u općinskoj upravi te na rashode za zaposlenih sedam osoba na poslovima koji su vezani uz EU projekt za poticanje zapošljavanja žena „Zaželi“ - Program „Ruke pomažu“.

**Bilješka broj 10.**

**Materijalni rashodi (AOP 160)** sadrže naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode, a ostvareni su u ukupnom iznosu od 12.480.476 kn i za 5,3% su veći u odnosu na 2019. godinu, što je u skladu s potrebama i dinamikom procesa rada u ovom razdoblju koje uključuju i rashode za projekte financirane iz sredstava EU pomoći te novonastale rashode vezane uz mjere zaštite od širenja zaraze.

|  |  |  |  |  |  |  |
| --- | --- | --- | --- | --- | --- | --- |
| KONTO | Naziv konta | 2019. | | 2020. | | Index |
| Iznos | % udjela | Iznos | % udjela |
| 321 | Naknade troškova zaposlenima | 269.122,00 | 2,27 | 158.834,00 | 1,27 | 59,0 |
| 322 | Rashodi za materijal i energiju | 1.294.616,00 | 10,93 | 1.547.518,00 | 12,40 | 119,5 |
| 323 | Rashodi za usluge | 8.668.822,00 | 73,16 | 9.120.055,00 | 73,07 | 105,2 |
| 324 | Naknade troškova osobama izvan radnog odnosa | 86.314,00 | 0,73 | 20.145,00 | 0,16 | 23,3 |
| 329 | Ostali nespomenuti rashodi poslovanja | 1.530.613,00 | 12,92 | 1.633.924,00 | 13,09 | 106,7 |
|  | **UKUPNO** | **11.849.487,00** | **100,00** | **12.480.476,00** | **100,00** | **105,3** |

**Naknade troškova zaposlenima (AOP 161)** ostvarene su u ukupnom iznosu od 158.831 kn ili 41% manje u odnosu na 2019. godinu, a odnose se na **naknade za službena putovanja (AOP 162)**, **naknade za prijevoz, za rad na terenu i odvojeni život (AOP 163),** na **stručno usavršavanje zaposlenika (AOP 164)** za zaposlene dužnosnike i službenike u općinskoj upravi i **ostale naknade troškova zaposlenima (AOP 165),** a njihova je realizacija u skladu s dinamikom i potrebama procesa rada koje su tijekom ovog izvještajnog razdoblja bile uvjetovane radom u posebnim uvjetima u skladu s obvezama primjene propisanih mjera zaštite radi sprečavanja širenja epidemije korona virusa.

**Rashodi za materijal i energiju (AOP 166)** ostvareni su u ukupnom iznosu od 1.547.518 kn ili 19,5% više u odnosu na 2019. godinu, a odnose se na **uredski materijal i ostale materijalne rashode (AOP 167)** koji su povećani za 90,7%, najvećim dijelom zbog različite dinamike nabave materijala i povećanih potreba radi nabave sredstava za zaštitu od korona virusa, zatim na rashode za **energiju (AOP 169)** koji su povećani za 10,5% kao posljedica većeg utroška električne energije za grijanje u određenim poslovnim objektima i za javnu rasvjetu zbog proširenja mreže javne rasvjete, što je u najvećoj mjeri utjecalo na povećanje ove grupe rashoda, dalje na **sitni inventar i auto gume (AOP 171)** koji su realizirani u iznosu od 16.192 kn te na **rashode za** **službenu i radnu odjeću i obuću (AOP 173)** koji iznose 73.993 kn i u cijelosti predstavljaju povećanje rashoda koji se odnose na nabavu zaštitne opreme za rad u uvjetima epidemije korona virusa.

**Rashodi za usluge (AOP 174)** izvršeni su u ukupnom iznosu od 9.120.055 kn što je 5,2% više od ostvarenja u 2019. godini, a u okviru kojih su realizirani rashodi za **usluge telefona, prijevoza i pošte (AOP 175**), **usluge tekućeg i investicijskog održavanja (AOP 176)**, **usluge promidžbe i informiranja (AOP 177)**, **komunalne usluge (AOP 178)**, **zakupnine i najamnine (AOP 179)**, **zdravstvene i veterinarske usluge (AOP 180)**, **intelektualne i osobne usluge (AOP 181)**, **računalne usluge (AOP 182)** te **ostale usluge (AOP 183)**.

Značajnije povećanje iskazano je na rashodima za **usluge tekućeg i investicijskog održavanja (AOP 176)** i iznosi 14,7% više u odnosu na 2019. godinu, **zdravstvene i veterinarske usluge (AOP 180)** povećane su za 58,1%, a **ostale usluge (AOP 183)** povećane su za 27,4%. Razlog povećanja je različita dinamika realizacije rashoda.

**Naknade troškova osobama izvan radnog odnosa (AOP 184)** izvršene se u iznosu od 20.145 kn ili 76,7% manje u odnosu na isto razdoblje prošle godine, a odnose se na zapošljavanje osobe na stručnom osposobljavanju prema kriterijima Hrvatskog zavoda za zapošljavanje i troškove osposobljavanja za osobe uključene u projekt Znanjem do posla.

**Ostali nespomenuti rashodi poslovanja (AOP 185)** ostvareni su u iznosu od 1.633.924 kn ili 6,7% više u odnosu na 2019. godinu, a u okviru kojih su realizirane **naknade za rad predstavničkih i izvršnih tijela, povjerenstava i slično (AOP 186)** uiznosu od 952.540 kn, **premije osiguranja (AOP 187)** u iznosu od 190.661 kn, **reprezentacija (AOP 188)** u iznosu od 57.621 kn, a preostali iznos rashoda odnosi se na **članarine i norme (AOP 189)** u iznosu od 44.750 kn, **pristojbe i naknade (AOP 190)** u iznosu od 363.743 knte na **ostale nespomenute rashode poslovanja (AOP 192)** u iznosu 24.609 kn. Odstupanja u odnosu na isto razdoblje prethodne godine rezultat su različite dinamike izvršavanja rashoda i potreba poslovnog procesa te primjene općinskih akata. Na povećanje ovih rashoda najvećim dijelom je utjecalo plaćanje naknade za smanjenje količine komunalnog otpada u iznosu od 322.339 kn koju naplaćuje Fond za zaštitu okoliša, a koja je značajno povećana u odnosu na prethodnu godinu.

**Bilješka broj 11.**

**Financijski rashodi (AOP 193)** ostvareni su u iznosu od 401.394 kn ili 3,5% više u odnosu na 2019. godinu. U okviru toga **kamate za primljene kredite i zajmove (AOP 199)** iznose349.670 kn, a odnose se na kamate vezane uz otplatu dugoročnog kredita primljenog od Slatinske banke krajem 2013. godine u iznosu od 201.936 kn prema otplatnom planu te na interkalarne kamate vezane uz korištenje dugoročnog kredita Hrvatske banke za obnovu i razvitak u iznosu od 147.734 kn, dok se preostali iznos od 51.724 kn odnosi na **ostale financijske rashode** **(AOP 207)** i toza **bankarske usluge i usluge platnog prometa (AOP 208)**, **zatezne kamate (AOP 210)** i **ostale nespomenute financijske rashode (AOP 211)**. Ovi se rashodi izvršavaju sukladno preuzetim kreditnim i drugim financijskim obvezama pa su i iskazana odstupanja uvjetovana istim.

**Bilješka broj 12.**

**Subvencije (AOP 212)** su ostvarene u iznosu od 4.148.231 kn ili 38,8% više u odnosu na ostvarene u 2019. godini, a čine ih dijelom **subvencije trgovačkim društvima u javnom sektoru (AOP 215)** u iznosu od 3.844.008 kn koje se odnose nasubvencije Autotroleju za javni prijevoz u visini od 3.544.008 kn i subvencije KD-u Viškovo za rad reciklažnog dvorišta u iznosu od 300.000 kn, a dijelom **subvencije trgovačkim društvima, zadrugama, poljoprivrednicima i obrtnicima izvan javnog sektora (AOP 216)** u iznosu od 304.223 kn koje suvezane uz provođenje mjera za razvoj gospodarstva i smanjenje nezaposlenosti na području općine. Subvencije se u pojedinom razdoblju realiziraju različitom dinamikom i u visini prema ugovorenim, odnosno preuzetim obvezama.

**Bilješka broj 13.**

**Pomoći dane u inozemstvo i unutar općeg proračuna** **(AOP 221)** ostvarene su u iznosu od 6.935.487 kn i odnose se na

* **prijenose proračunskim korisnicima iz nadležnog proračuna za financiranje redovne djelatnosti (AOP 234)** u iznosu od 5.881.819 kn i to za financiranje redovne djelatnosti općinskih proračunskih korisnika Dječjeg vrtića Viškovo u iznosu od 5.345.222 kn i JU Knjižnice i čitaonice Halubajska zora Viškovo u iznosu od 536.597 kn
* **tekuće pomoći unutar općeg proračuna (AOP 229)** u iznosu od 100.000,00 kn na ime pomoći područjima pogođenim potresom – Sisačko-moslavačkoj županiji, Gradu Sisku, Petrinji i Glini
* **tekuće pomoći proračunskim korisnicama drugih proračuna (AOP 231)** u iznosu od 220.004 kn i to za: Dom zdravlja PGŽ u iznosu od 116.900 kn, JU I. M. Ronjgov u iznosu od 19.788 kn, OŠ sv. Matej u iznosu od 61.316 kn, Centar za poljoprivredu u iznosu od 20.000 kn, liječnicima obiteljske prakse u iznosu od 2.000 kn.
* **pomoći temeljem prijenosa EU sredstava (AOP 238)** ostvarene su u iznosu od 733.664 kn, a odnose se na sredstva uplaćena partnerima na projektu i to: Općini Klana za suradnju na projektu Zaželi – Ruke pomažu u iznosu od 661.214 kn i sredstva Gradu Bakru i Općini Skrad u iznosu od 72.450 kn za suradnju na projektu „Znanjem do posla“.

**Bilješka broj 14.**

**Naknade građanima i kućanstvima na temelju osiguranja i druge naknade (AOP 246)** izvršene su u iznosu od 12.216.590 kn ili 8,1% više u odnosu na 2019. godinu, a odnose se u cijelosti na **naknade građanima i kućanstvima iz proračuna (AOP 253)** i to najvećim dijelom za subvencioniranje smještaja djece u ustanovama predškolskog odgoja, kao i za druga prava mještana ostvarena temeljem općih akta, odnosno izdanih rješenja za socijalne i druge potrebe.

**Bilješka broj 15.**

**Ostali rashodi (AOP 257)** ostvareni su u iznosu od 5.920.590 kn ili 15,8% više od iznosa ostvarenog u 2019. godini, od čega **tekuće donacije (AOP 258)** koje se odnose nafinanciranje udruga i drugih korisnika proračunskih sredstva iznose 3.010.287 kn.

**Kapitalne donacije (AOP 262)** iznose 655.875 kn i odnose se na nabavku novog vatrogasnog vozila DVD-u Halubjan.

Uz to, realizirane su **kapitalne pomoći (AOP 272)** u ukupnom iznosu od 2.254.428 kn, a odnose se na pomoći dane KD-u Vodovod i kanalizacija u iznosu od 1.837.772 kn za izgradnju vodovodnih ogranaka na području općine u skladu s preuzetim obvezama financiranja, pomoći KD-u Autotrolej u iznosu od 303.475 kn za nabavu autobusa i KD-u Čistoća za nabavu opreme i druga ulaganja u iznosu od 113.181 kn, a koje se financiraju iz namjenskih sredstava naplaćenih u cijeni komunalnih usluga na području općine.

**Bilješka broj 16.**

Ukupno je u ovom izvještajnom razdoblju 2020. godine ostvaren **višak prihoda poslovanja** **(AOP 282)** u iznosu od 6.828.494 kn.

**Bilješka broj 17.**

Prihodi od prodaje nefinancijske imovine (AOP 289) ostvareni su u ovom izvještajnom razdoblju u iznosu od 24.923 kn, a odnose se na prihode od prodaje zemljišta (AOP 291) u iznosu od 20.796 kn, stambenih objekata na kojima je stečeno stanarsko pravo (AOP 302) u iznosu od 4.127 kn. Iskazano odstupanje odnosi se uglavnom na prihode od prodaje zemljišta i u skladu je s iskazanim interesom za otkup zemljišta i provedenim imovinsko-pravnim postupcima u pojedinom razdoblju.

**Bilješka broj 18.**

**Rashodi za nabavu nefinancijske imovine (AOP 341)** ostvareni su u iznosu od 23.507.406 kn ili 136% više od izvršenja u istom razdoblju protekle godine što je posljedica različite dinamike ulaganja za nabavu dugotrajne imovine, a posebno za izgradnju objekata komunalne infrastrukture.

**Rashodi za nabavu neproizvedene dugotrajne imovine** **(AOP 342**) ostvareni su u iznosu od 923.362 kn ili 31,2% manje od ostvarenja prethodne godine i odnose se na nabavku zemljišta za planirane kapitalne projekte.

**Rashodi za nabavu proizvedene dugotrajne imovine (AOP 354)** ostvareni su u iznosu od 20.655.090 kn ili 143,3% više od izvršenja u istom razdoblju protekle godine, a u okviru kojih rashodi za **građevinske objekte (AOP 355)** iznose od 17.925.115 kn, a odnose se na:

* **poslovne objekte (AOP 357)** koji su ostvareni u iznosu od 4.302.359 kn, a odnose se na rashode za izgradnju Područnog vrtića u Marčeljima
* **ceste i ostale prometne objekte (AOP 358)** koji su realizirani u iznosu od 4.733.718 kn a odnose se na radove rekonstrukcije ceste Mladenići-Ronjgi u iznosu od 4.025.192 kn, na izgradnju preljevnog kolektora k.o. Viškovo u iznosu od 23.562 kn, na ulaganja na raskrižju Saršoni u iznosu od 81.057 kn, izgradnju upojnih bunara u iznosu od 369.070 kn i asfaltiranje nerazvrstanih cesta u iznosu od 232.337 kn i 2.500 kn za pripremne poslove rekonstrukcije puta Benčani
* **ostale** **građevinske objekte (AOP 359)** u iznosu od 8.889.038 kn i to za postavljanje ograde na terenu NK Halubjan u iznosu od 85.187 kn, izgradnju sportskog igrališta uz buduću novu OŠ Marinići u iznosu od 751.594 kn, nabavu i postavljanje 3 autobusne nadstrešnice (u Saršonima, Marčeljima i Marinićima) u iznosu od 115.168 kn, proširenje javne rasvjete u iznosu od 101.760 kn, izgradnju groblja Viškovo u iznosu od 5.816.988 kn, izgradnju i uređenje javne površine u Marinićima u iznosu od 1.798.412 kn, za izgradnju Dječjeg igrališta Srokov kal i Vrtače 133.186 kn te za uređenje rotora Halubjan iznosu od 86.743 kn.

**Rashodi za postrojenja i opremu (AOP 360)** realizirani su u iznosu od 582.018 kn, a odnose se na nabavu **uredske opreme i namještaja (AOP 361)** koja je izvršena u iznosu od 244.516 kn i to:

* računalne opreme u iznosu od 90.006 kn
* uredskog namještaja za potrebe Općine u iznosu od 96.457 kn, uredskog namještaja za pedijatrijsku ambulantu u iznosu od 8.827 kn i za punkt za mlade u Saršonima u iznosu od 6.850 kn
* kuhinjske opreme za potrebe općinskih službi u iznosu od 37.404 kn i za pedijatrijsku ambulantu u iznosu od 4.972 kn

Za nabavu **komunikacijske opreme (AOP 362)** i to telefonskih aparata utrošeno je 7.270 kn.

Za nabavu **opreme za održavanje i zaštitu (AOP 363)** utrošeno je 129.376 kn i to za klima uređaje za uredske prostorije 13.453 kn, centralno grijanje objekta JU I. M. Ronjgov 83.585 kn, za opremu za grijanje objekta zdravstvene stanice 2.750 kn, za sustav videonadzora općinske upravne zgrade 24.888 kn i uređaj za kontrolu radnog vremena 4.700 kn.

Za **medicinsku i laboratorijsku opremu (AOP 364**) utrošeno je 76.173 kn i to za potrebe vezane uz program zdravstvene zaštite mještana utrošeno je 4.661 kn, a za nabavku opreme za pedijatrijsku ambulantu 71.512 kn.

Za nabavu **uređaja, strojeva i opreme za ostale namjene (AOP 367)** utrošeno je 124.683 kn, a vezano uz: postavljanje poluukopnih spremnika za skupljanje otpada na javnim površinama u iznosu od 2.500 kn, nabavku kanti za otpatke za javne površine u iznosu od 22.707 kn, hladnjake u objektima općinske uprave i MO Marčelji u iznosu od 5.536 kn, novogodišnju iluminaciju u iznosu od 42.378 kn i opremu za igralište Srokov Kal u iznosu od 51.562 kn.

Rashodi za **nematerijalnu proizvedenu imovinu (AOP 382)** ostvareni su u iznosu od 2.147.957 kn ili 9% manje od izvršenja u istom razdoblju protekle godine, a čine ih:

* ulaganja u računalne programe u iznosu od 60.062 kn
* umjetnička, literarna i znanstvena djela vezana uz prostorno-plansku dokumentaciju u iznosu od 94.475 kn
* rashodi za ostalu nematerijalnu proizvedenu imovinu (AOP 386) u iznosu od 1.993.420 kn koji se odnose na projektnu dokumentaciju za gradnju objekata (izgradnju prometnica, nove škole i dječjeg vrtića, parkirališta, javnih površina i za druge manje projekte).

**Bilješka broj 19.**

**Rashodi za dodatna ulaganja na nefinancijskoj imovini (AOP 393)** ostvareni su u iznosu od 1.916.964 kn i odnose se na radove vezane uz uređenje krova i prostorija Boćarskog doma Marinići, uređenje općinske zgrade, uređenje punkta za mlade i uređenje prostorija za pedijatrijsku ambulantu.

**Bilješka broj 20.**

Kao rezultat razlike između ostvarenih prihoda od prodaje nefinancijske imovine i rashoda za nabavu nefinancijske imovine ostvaren je **manjak prihoda od nefinancijske imovine (AOP 399)** u iznosu od 23.482.483 kn. **Ukupno ostvareni prihodi (AOP 403)** iznose **55.706.628 kn**, dok **ukupni rashodi (AOP 404)** iznose **72.360.617 kn** iz čega proizlazi **ukupni manjak prihoda nad rashodima (AOP 406)** tekućeg razdoblja u iznosu od **16.653.989 kn.**

**Bilješka broj 21.**

**Primici od financijske imovine i zaduživanja (AOP 410)** ostvareni su u iznosu od 11.427.044 kn, a odnose se na:

* sredstva dugoročnog kredita Hrvatske banke za obnovu i razvitak koji su namijenjeni za financiranje infrastrukturnih projekata u iznosu od 10.368.509 kn,
* sredstva od povrata zajma danog KD Čistoća ostvarenog iz razvojnih sredstava u iznosu od 101.259 kn,
* povrat glavnice danih zajmova i depozita, odnosno na povrat depozita danog poslovnom subjektu u prethodnom razdoblju koji je namiren iz stečajne mase u postupku likvidacije navedenog subjekta u iznosu od 957.276 kn.

**Bilješka broj 22.**

**Izdaci za financijsku imovinu i otplate zajmova (AOP 518)** su u ovom izvještajnom razdoblju ostvareni u iznosu od 1.097.873 kn kao i u istom razdoblju protekle godine, a odnose se na **izdatke za** **otplatu glavnice primljenih kredita i zajmova (AOP 583)**, odnosno na **otplatu glavnice primljenih kredita i zajmova od tuzemnih kreditnih institucija izvan javnog sektora (AOP 598)** i to kredita primljenog od Slatinske banke krajem 2013. godine, a koji se redovito otplaćuje prema otplatnom planu kredita.

**Bilješka broj 23.**

Ukupno su ostvareni prihodi i primici (AOP 629) u iznosu od 67.133.672 kn, dok su rashodi i izdaci (AOP 630) izvršeni u visini od 73.458.490 kn, iz čega proizlazi manjak prihoda i primitaka tekućeg razdoblja u iznosu od 6.324.818 kn pa zajedno s prenesenim viškom prihoda i primitaka (AOP 633) iz protekle godine od 2.987.298 kn, proizlazi ukupni manjak prihoda i primitaka za pokriće u sljedećem razdoblju (AOP 636) u iznosu od 3.337.520 kn.

*II. Bilješke uz Izvještaj o rashodima prema funkcijskoj klasifikaciji*

**Bilješka broj 1.**

Pregled rashoda prema funkcijskoj klasifikaciji ukazuje da je najznačajnija grupa rashoda vezana uz obrazovanje (AOP 110), a koji u strukturi ukupnih rashoda imaju 25,4% udjela, te uz usluge unapređenja stanovanja s udjelom od 27,1%. U okviru rashoda za unapređenje stanovanja prevladavaju rashodi vezani uz stanovanje (AOP 084) s udjelom u ukupnim rashodima od 17,2%. U rashodima za obrazovanje najveći udio od 21,1% u ukupnim rashodima čine rashodi za predškolsko obrazovanje. Sljedeća grupa rashoda, vezana je uz ekonomske poslove (AOP 031) s udjelom od 19,6% ukupnih rashoda u kojima najveći udio čine izdaci za cestovni promet (18%). Za opće javne usluge (AOP 001) izvršeno je 15,4% ukupnih rashoda, a unutar toga izvršeni su rashodi za izvršna i zakonodavna tijela (AOP 002) te za ostale opće usluge (AOP 012) koje se najvećim dijelom odnose na rashode upravnih i stručnih općinskih tijela. Nadalje, na rashode za rekreaciju, kulturu i religiju (AOP 103) otpada 3,2% ukupnih rashoda. Preostali rashodi vezani uz zdravstvo (AOP 085), socijalnu zaštitu (AOP 125), zaštitu okoliša (AOP 071), te javni red i sigurnost (AOP 024), a čine 9,3% ukupnih rashoda.

|  |  |  |  |  |  |  |
| --- | --- | --- | --- | --- | --- | --- |
| Br. oznaka | Opis | 2019. | | 2020. | | Index |
| Iznos | % udjela | Iznos | % udjela |
| 01 | Opće javne usluge | 9.427.221,00 | 19,7 | 10.215.260,00 | 15,4 | 108,4 |
| 03 | Javni red i sigurnost | 759.551,00 | 1,6 | 1.585.572,00 | 2,4 | 208,8 |
| 04 | Ekonomski poslovi | 11.616.128,00 | 24,3 | 13.047.344,00 | 19,6 | 112,3 |
| 05 | Zaštita okoliša | 921.763,00 | 1,9 | 1.038.798,00 | 1,6 | 112,7 |
| 06 | Usluge unapređenja stanovanja i zajednice | 8.424.752,00 | 17,6 | 18.019.646,00 | 27,1 | 213,9 |
| 07 | Zdravstvo | 329.251,00 | 0,7 | 567.760,00 | 0,9 | 172,4 |
| 08 | Rekreacija, kultura i religija | 2.741.227,00 | 5,7 | 2.135.859,00 | 3,2 | 77,9 |
| 09 | Obrazovanje | 11.364.364,00 | 23,7 | 16.918.137,00 | 25,4 | 148,9 |
| 10 | Socijalna zaštita | 2.299.361,00 | 4,8 | 2.950.422,00 | 4,4 | 128,3 |
|  | **UKUPNO** | **47.883.618,00** | **100,0** | **66.478.798,00** | **100,0** | **138,8** |

*III. Bilješke uz Izvještaj o promjenama u vrijednosti i obujmu imovine i obveza*

**Bilješka broj 1.**

Promjene u vrijednosti i obujmu imovine (AOP 001) u iznosu od 485.880 kn odnose se na smanjenje obujma nefinancijske imovine (AOP 019) u iznosu od 291.074 kn na ime neotpisane vrijednosti rashodovane opreme i promjene u obujmu financijske imovine (AOP 026), odnosno smanjenje potraživanja za prihode poslovanja (AOP 032) na ime izvršenih otpisa zastarjelih i nenaplativih potraživanja tijekom 2020. godine u iznosu od 194.806 kn.

Povećanje obujma financijske imovine (AOP 026) u iznosu od 37.177 kn odnosi se na otpis preplaćenih potraživanja koje nije bilo moguće vratiti uplatiteljima.

*IV. Bilješke uz Izvještaj o obvezama*

**Bilješka broj 1.**

Stanje obveza na kraju izvještajnog razdoblja (AOP 036), odnosno na dan 31. prosinca 2020. godine iznosi 26.991.923 kn što je za 95% više u odnosu na početno stanje. Uzrok povećanja obveza je najvećim dijelom novi dugoročni kredit HBOR-a. U ukupnom iznosu obveza stanje nedospjelih obveza (AOP 090) iznosi 26.991.923 kn, a odnose se na obveze za rashode poslovanja u iznosu od 6.001.842 kn, za nabavu nefinancijske imovine u iznosu od 4.425.838 kn te na obveze za financijsku imovinu koje se odnose na dugoročni kredit Slatinske banke u iznosu od 3.314.243 kn i dugoročni kredit HBOR-a u iznosu od 13.250.000 kn što ukupno iznosi 16.564.243 kn.

KLASA: 400-08/20-01/01

URBROJ: 2170-09-05/03-21-29

Mjesto i datum: ***Viškovo, 11. veljače 2021. godine***

Osoba za kontakt: ***Vesna Mrša, dipl. oec.***

***051/503-784***

Zakonski predstavnik:

Općinska načelnica:

  M. P.

***SANJA UDOVIĆ, dipl. oec.***

*Obvezne Bilješke uz Bilancu*

*sa stanjem na dan 31.12.2020. godine*

Naziv proračuna: Općina Viškovo

OIB: 28350474809

RKP broj: 31171

Adresa: Vozišće 3, 51216 VIŠKOVO

**Uvodna bilješka**

Temeljem članka 14. Pravilnika o financijskom izvještavanju u proračunskom računovodstvu (NN broj 3/15., 93/15., 135/15., 2/17., 28/17., 112/18. i 126/19.) dan je u nastavku pregled sudskih sporova u tijeku, dok pregled ugovornih odnosa koji uz ispunjenje određenih uvjeta mogu postati obveza ili imovina Općine Viškovo (dana kreditna pisma, hipoteke i slično), nije iskazan u ovim bilješkama, s obzirom da prema postojećim podacima, na dan 31. prosinca 2020. godine nije utvrđeno postojanje takvih ugovornih odnosa. Također, ovim bilješkama obuhvaćeno je i obrazloženje po stavkama imovine, obveza i vlastitih izvora koje su iskazane u bilanci sa stanjem na dan 31. prosinca 2020. godine.

**Bilješka broj 1.**

Procijenjena vrijednost potencijalnih sudskih sporova u tijeku na dan 31. 12.2020. godine iznosi 12.311.332,77 kn i sastoji se od 6 sudskih sporova za koje nije moguće procijeniti vrijeme njihovog okončanja, odnosno vrijeme priljeva ili odljeva sredstava.



**Bilješka broj 2.**

**Ukupna knjigovodstvena vrijednost imovine (AOP 001)** Općine Viškovo sa stanjem na dan 31. prosinca 2020. godine iznosi **395.956.895 kn** ili 8,2% višeu usporedbi sa stanjem na dan 1. siječnja 2020. godine, a obuhvaća **nefinancijsku imovinu (AOP 002)** knjižne vrijednosti **363.191.620 kn** ili 10,5% više u usporedbi sa stanjem 1. siječnja 2020. godine i **financijsku imovinu (AOP 063)** u iznosu od **32.765.275 kn** ili 12%manje odstanja na početku godine**.**

**Bilješka broj 3.**

**Nefinancijska imovina (AOP 002)** iznosi 363.191.620 kni odnosi se na sljedeće:

* **Neproizvedenu dugotrajnu imovinu (AOP 003)** u iznosu od 189.842.225 kuna što predstavlja povećanje od 0,9% vrijednosti ove imovine na početku godine. Do povećanja je došlo zbog kupovine zemljišta za izgradnju cesta i drugih objekata javne namjene.
* **Proizvedenu dugotrajnu imovinu (AOP 007)** koja iznosi 142.017.049 kn što predstavlja 20,6% više u odnosu na početno stanje, a rezultat je smanjenja vrijednosti imovine po osnovi obračuna ispravka vrijednosti za tekuću godinu i povećanja vrijednosti imovine po osnovi izvršenih ulaganja u tijeku godine. Veća odstupanja su prisutna na:
* poslovnim objektima (AOP 010) koji iznose 99.007.460 kn i povećani su za 26,5% zbog izvršenih dodatnih ulaganja na postojećim objektima i izvršenih usklađenja vrijednosti objekata,
* ceste, željeznice i ostali prometni objekti (AOP 011) iznose 63.314.008 kn i povećani su za 4,2% zbog izgradnje kružnog raskrižja Saršoni i Halubjan i dodatnih ulaganja u postojeće ceste
* ostali građevinski objekti (AOP 012) iznose 53.510.992 kn i povećani su za 54,6% na ime izgradnje III. faze groblja, Javne površine Marinići, Javne površine Saršoni i izvršenog usklađenja vrijednosti starog dijela groblja
* uredskoj opremi (AOP 015) koja iznosi 1.793.345 kn i za 11,3% je povećana u odnosu na početno stanje zbog nabavke računalne i druge uredske opreme,
* oprema za održavanje i zaštitu (AOP 017) iznosi 890.942 kn i veća je za 16,5% zbog nabavke sustava videonadzora, sustava grijanja za objekt u Ronjgima i dr.
* medicinska i laboratorijska oprema (AOP 018) iznosi 265.093 kn i povećana je za 26,8% zbog nabavke opreme za pedijatrijsku ambulantu,
* nematerijalna proizvedena imovina (AOP 040) iznosi 89.443 kn i manja je za 20,1% u odnosu na vrijednost početkom godine zbog obračunatog ispravka vrijednosti. U okviru nematerijalne imovine vode se ulaganja za računalne programe, projektnu dokumentaciju, prostorno-plansku dokumentaciju i slične dokumente.
* **Sitni inventar u upotrebi (AOP 049)**, vrijednost kojega iznosi 236.827 kn, povećan je za 2,5% za izvršenu nabavu tijekom izvještajne godine. U istom iznosu iskazan je i ispravak vrijednosti sitnog inventara s obzirom da se isti otpisuje jednokratno.

**Dugotrajna nefinancijska imovina u pripremi (AOP 051)** iznosi 31.332.346 kn i povećana je za 36,8% u odnosu na stanje 1. siječnja. Veća odstupanja odnose se na:

* građevinske objekte u pripremi (AOP 052) koji iznose 14.073.590 kn ili 118,2% više nego na početku godine, a do povećanja je došlo zbog izgradnje područnog dječjeg vrtića u Marčeljima, rekonstrukcije ceste Mladenići-Ronjgi, izgradnje igrališta uz novu školu na Marinićima i drugih javnih površina i sličnih manjih ulaganja koja nisu dovršena do kraja izvještajne godine
* ostalu nematerijalnu proizvedenu imovinu u pripremi (AOP 056) koja iznosi 17.206.599 kn i koja je za 4,7% veća u odnosu na stanje 01. siječnja 2020. godine, a odnosi se na ulaganja izvršena za pripremu projektne i prostorno planske dokumentacije potrebne za gradnju objekata ili prostorno uređenje.

**Bilješka broj 4.**

**Financijsku imovinu (AOP 063)** koja iznosi 32.765.275 kn,čine:

* **Novac u banci i blagajni (AOP 064)** u iznosu od 6.059.322 kn što je što je znatno smanjenje od stanja na početku godine, a rezultat je ostvarenog priljeva i izvršenog odljeva novčanih sredstava tijekom godine.
* **Depoziti, jamčevni polozi i potraživanja od zaposlenih te za više plaćene poreze i ostalo (AOP 073)** iznose 617.916 kn što predstavlja smanjenje od 62,9% u odnosu na početak godine, najvećim dijelom zbog naplate potraživanja za depozite dane u prethodnim godinama. Ostala potraživanja (AOP 080) iznose 33.761 kn i odnose se najvećim dijelom na potraživanja od proračunskih korisnika za nerefundirana bolovanja od HZZO-a i druga potraživanja iz poslovnih odnosa. Depoziti u tuzemnim institucijama odnose se na depozite u banci za davanje poduzetničkih kredita u iznosu od 251.054 kn te ostale depozite u iznosu od 333.101 kn.
* **Potraživanja za dane zajmove (AOP 081)** iznose 1.528.402 kuna što je 6,2% manje u odnosu na početno stanje, a odnose se na neutrošena razvojna sredstva koja se naplaćuju u okviru cijene komunalnih usluga i vode na posebnim žiro računima pri komunalnim društvima u suvlasništvu Općine Viškovo: KD „Autotrolej“, KD „Čistoća“ te KD „Vodovod i kanalizacija“, a koja su, u skladu sa Zakonom o komunalnom gospodarstvu, prihod jedinice lokalne samouprave na čijem se području isporučuje komunalna usluga.
* **Dionice i udjeli u glavnici (AOP 128)** iznose ukupno 20.153.800 kuna, a istovjetni su ostvarenju na početku godine. Udjeli se odnose na sljedeće:
* Udio u glavnici KD-a “Vodovod i kanalizacija” u iznosu od 15.215.800 kn;
* Udio u glavnici KD-a “Čistoća” u iznosu od 573.500 kn;
* Udio u glavnici KD-a “Autotrolej” u iznosu od 299.700 kn;
* Udio u glavnici Centra za brdsko-planinsku poljoprivredu u iznosu 4.000 kn;
* Udio u glavnici TD-a Ekoplus d.o.o. u iznosu od 3.910.800 kn;
* Udio u glavnici KD-a Viškovo u iznosu od 150.000 kn.
* **Potraživanja za prihode poslovanja (AOP 141)** smanjena su za 13,8% u odnosu na početno stanje i iznose 2.877.949 kn. Do smanjenja je došlo zbog primjene čl. 37a. Pravilnika o proračunskom računovodstvu i računskom planu prema kojem se na kraju godine provodi ispravak vrijednosti potraživanja uzimajući u obzir kašnjenje u naplati (AOP 157 – 7.015.282 kn). Ne uzimajući u obzir ispravak vrijednosti, potraživanja su 1,8% manja od početnog stanja. Potraživanja za poreze (AOP 142) iznose 4.489.379 kn i povećana su za 6,4%. Prihodi od imovine (AOP 152) iznose 255.043 kuna, a odnose se na potraživanja za zatezne kamate, koncesije, zakup poslovnih prostora, zemljišta i opreme, za grobne naknade te kamate za dane zajmove po osnovi obročne otplate komunalnog doprinosa, a smanjena su ukupno za 40% u odnosu na početak godine. Potraživanja za upravne i administrativne pristojbe, pristojbe po posebnim propisima i naknade iznose 5.148.809 kn i smanjena su za 5,2%, a najvećim dijelom se odnose na komunalne doprinose i naknade. Ukupno su smanjena potraživanja u skladu s dinamikom dospijeća potraživanja i provedenim postupcima naplate dospjelih potraživanja.
* **Potraživanja od prodaje nefinancijske imovine (AOP 160)** iznose 24.367 kuna, a odnose se na potraživanja od prodaje stambenih objekata u skladu s dinamikom otplate stanova na kojima je ostvareno stambeno pravo.
* **Rashodi budućih razdoblja i nedospjela naplata prihoda (AOP 164)** iznose 1.503.509 kn, a odnose se na kontinuirane rashode budućih razdoblja (AOP 167), odnosno na obveze evidentirane u 2020. godini za rashode koji terete sljedeću proračunsku godinu.

**Bilješka broj 5.**

**Obveze i vlastiti izvori (AOP 168)** na dan 31.12.2020. godine iznose 365.956.895kn i veći su za 8,2% u odnosu na početno stanje. Odnose se na obveze (AOP 169) u iznosu 27.077.337 kn i vlastite izvore (AOP 229) u iznosu od 368.879.558 kn.

**Bilješka broj 6.**

**Obveze (AOP 169)** odnose se na:

* **obveze za rashode poslovanja (AOP 170)** u iznosu od 6.087.256 kn što predstavlja povećanje od 26,5% u odnosu na početno stanje. Obveze za rashode poslovanja čine obveze za zaposlene (AOP 171) i obveze za materijalne rashode (AOP 172)
* **obveze za financijske rashode (AOP 173)** iznose64.000 kn i veće su za 211,3%
* **obveze za subvencije (AOP 177)** iznose 7.840 kn i manje su za 13,3%
* **obveze za naknade građanima i kućanstvima (AOP 178)** iznose 1.273.288 kn što predstavlja povećanje od 14,2% u odnosu na početno stanje
* **obveze za kapitalne pomoći (AOP 179)** iznose 1.250.043 kn
* **ostale tekuće obveze (AOP 180)** iznose 1.200.062 kn i manje su za 10,8%. Odnose se na obveze po osnovi poreza na dodanu vrijednost po obračunu na dan 31. prosinca 2020. godine koje dospijevaju u 2021. godini te na obveze po osnovi jamčevina, naplaćenih tuđih prihoda (naknada za uređenje voda) i predujmova za EU projekte
* **obveze za nabavu nefinancijske imovine (AOP 181)** iznose 4.425.838 kn, što predstavlja povećanje od 97,9% u usporedbi s iznosom na početku godine, a u skladu su s dinamikom dospijeća istih
* **obveze za kredite i zajmove (AOP 198)** iznose 16.564.243 kn ili 127,1 % više od početnog stanja i u skladu su s dinamikom oplate i rokovima dospijeća kredita.

Do povećanja stanja obveza na dan 31. prosinca u odnosu na 1. siječnja 2020. godine došlo je zbog različitih dinamike terećenja i iznosa preuzetih obveza te rokova njihovog dospijeća tijekom pojedine izvještajne godine.

**Bilješka broj 7.**

**Vlastiti izvori (AOP 229)** iznose **368.879.558 kn** ili 4,9% više nego na početku godine, a rezultat su povećanja izvora za vrijednost nabavljene imovine tijekom godine i smanjenja izvora po osnovi izvršenog ispravka vrijednosti imovine te otpisa i otuđenja, odnosno prodaje imovine tijekom godine.

**Bilješka broj 8.**

Ukupni rezultat, kao razlika iskazanog **viška/manjka prihoda** na dan 31. prosinca 2020. godine, koji uključuje i preneseni rezultat iz proteklih godina, iznosi 3.337.520 kn manjka prihoda i primitaka za pokriće u sljedećem razdoblju (AOP 238 – AOP 242).

KLASA: 400-08/20-01/1

URBROJ: 2170-09-05/03-21-29

Datum: 11. veljače 2021. godine

Osoba za kontakt: Vesna Mrša

Telefon za kontakt: 051/503-784

Odgovorna osoba:

Općinska načelnica: M.P.

Sanja Udović, dipl. oec.